cyanic-selkie/wikianc huggingface dataset:
Nathan Dyer
Swansea City AFC
Dyer holdt formen i neste sesong, 2011–2012. Han bidro stort i 3-2 nederlaget til Arsenal FC, hvor han skåret sitt tredje mål i Premier League, inkludert mål mot Barnsley FC i 4-2-seieren som sendte Swansea til neste runde i FA Cup og 2–0-serien over Aston Villa FC.
Den 1. september 2015 ble Dyer lån ut fra Swansea City AFC til Leicester City FC ut 2015/2016-sesongen.
Karakal
Karakal (Caracal caracal) kalles også ørkengaupe og er et mellomstort kattedyr i slekten Caracal, som er en av mange slekter i underfamilien med mindre kattedyr (Felinae). Ny forskning viser at karakalen er nært beslektet med afrikagullkatt og serval. Arten har 19 kromosompar.
Karakalen finnes i tørt og semitørt klima over store deler av Afrika, Midtøsten og nære strøk av Asia.
Beskrivelse
Karakalen minner om ekte gauper og har skiftevis vært klassifisert i slekten gauper (Lynx) og småkatter (Felis). Ny DNA-forskning viser at den er en nærmere slektning av den afrikanske servalen og afrikagullkatten. Den går også under navn som persisk gaupe og afrikansk gaupe.
Karakalen har en høyreist, slank bygning og relativt lange ben. Bakbena er tydelig lenger en frambena. Den blir gjennomsnittlig noe større (helst tyngre) enn servalen og veier typisk 13-20 kg (16 kg i snitt). Et typisk karaktertrekk ved karakaler er de lange hårduskene som vokser ut fra øretuppene og gir den et gaupelignende uttrykk. Ørene i seg selv er også relativt store. Kroppslengden er ca. 60-105 cm fra snuten til haleroten. I tillegg kommer en relativt kort hale som gjerne måler ca. 20-35 cm. Skulderhøyden ligger helst i området 40-51 cm. Hannene er ca. 25% større enn hunnene.
Pelsen er kort og minner om pumaen hva farger angår. Vanligvis er den rødbrun, fra lys rødbrun i buken til mørkere rødbrun over ryggen. Rundt øynene og fremst på snutepartiet er den nærmest hvit. I pannen, over innsiden av hvert øye, har den to loddrette mørkere streker. Baksiden av ørene har et grislet innslag av sort i det rødbrune, og virker derfor mørkere. Det siste, som er mest utpreget hos unge dyr, har gitt den navnet katakal (av tyrkisk karakulak, sortøre). I Israel er den mer grå i grunnfargen. I Turkmenistan har dyra innslag av mer stri tufset behåring på labbene. Det skal også finnes eksempler på helt sorte individer.
Piesarthrius
Piesarthrius er en slekt av biller som tilhører den artsrike underfamilien Cerambycinae i familien trebukker (Cerambycidae).
Karakal
Utbredelse og habitat
Karakalen finnes i sørlige, sørøstlige og nordlige områder av Afrika, samt i deler av Midtøsten og nære strøk av Asia til og med det vestlige India (herunder også trolig spredte individer i Tyrkia og Usbekistan). Den trives i tørt og semitørt klima, herunder på i tørr krattskog, gresskledt savanne, stepper og sparsomt bevokst steinørken, men ikke i rene sandørkener. En nyttig tilpasning til tørt klima er karakalens evne til å utnytte kroppsvæsken i dyrene den fortærer i en slik grad at den kan klare seg lenge uten vann.
Atferd og reproduksjon
Karakalen er helst nattaktiv, men i de kaldeste strøkene av utbredelsesormådet er den ofte mer døgnaktiv. De lever en solitær (enslig) tilværelse utenom paringstiden. Hannene danner territorier som gjerne overlapper en eller flere hunners territorium. Hannenes territorium varierer etter tilgangen på føde, men omkring 98-352 km² regnes som normalt. Hunnenes territorium er mindre, normalt ca. 2-112 km² stort.
Piesarthrius
Utseende
Middelsstore, avlange, grå eller brune trebukker. Hannene kjennes lett på at de har kamformede antenner. Hodet er nokså lite, antennene omtrent så lange som kroppen. Pronotum er firkantet, omtrent så langt som bredt.
Rocky
Rocky er en film fra 1976 med Sylvester Stallone som hovedrolleinnehaver og manusforfatter. Filmen handler om Rocky Balboa og livet hans som profesjonell bokser. Ettersom filmen ble en stor suksess, har flere oppfølgere blitt produsert: Rocky II, Rocky III, Rocky IV, Rocky V, Rocky Balboa og biproduktet Creed.
Piesarthrius
Utbredelse
Slekten er utbredt i Australia.
Rocky
Handling
Rocky jobber som en alt for snill torpedo, og er bokser på deltid. I 1975 kunngjør verdensmesteren i tungvektsboksing, Apollo Creed (Carl Weathers), at han ønsker å møte en amatørbokser møte ham i ringen i Philadelphia for å kunne prøve å ta tittelen. Men fem uker før kampen skal finne sted får han vite at den planlagte motstanderen ikke er i stand til å konkurrere på grunn av en skadet hånd, og alle andre potensielle erstatninger er opptatt med andre ting - eller ute av stand til å komme i form i løpet av de fem ukene før kampen skal finne sted. Rocky blir deretter valgt ut til å bokse mot Apollo. Rocky har ikke lyst til å bokse mot Apollo, men etter en stund får Mickey Goldmill overtalt han til å gå i ringen.
Piesarthrius
Systematisk inndeling
Slektslisten følger. Grammatikalsk sett burde navnet på gruppen vært Piesarthriini (med 2 i'er til slutt) da det er avledet av Piesarthrius. Begge former er brukt, men det ser ut til av Piesarthrini (med én i) er det vanligst brukte.
Rocky
Handling
I mellomtiden begynner Rocky et romantisk forhold til Adrian Pennino, en sjenert kvinne som jobber deltid i dyrebutikken J&M Tropical Fish. Adrians bror Paulie er også Rockys beste venn. Rocky gjennomgår deretter flere uker med uortodoks trening, for eksempel å bruke en biff som boksesekk. Etter beinhard trening står Rocky endelig klar som tittel-motstander. Men for Apollo blir dette en langt vanskeligere kamp enn det han først trodde, og kampen går i hele femten runder. Med Rockys utrolige viljestyrke holder han ut, og gir seg aldri.
Karakal
Atferd og reproduksjon
Karakalen er usedvanlig hurtig. En ekspert oppgir likevel at den neppe klarer mer enn 50 km/t, men toppfarten er også oppgitt til 80 km/t - og tilmed 100 km/t. Den er også dyktig til å klatre, både i trær og berg. Den kan ta med byttet opp i trær, slik leoparden gjør, ofte for å unngå løshunder og andre konkurrenter i matfatet. Når den hviler, søker den gjerne tilflukt i høyt tett gress eller trange bergsprekker o.l.
Karakaler parer seg året rundt, og hunnen kan i løpet av paringstiden ha flere partnere. Som regel vil hun velge partner etter størrelse og alder. Hun går drektig i ca. elleve uker og føder vanligvis to unger, som regel i et forlatt piggsvin- eller jordsvinhi. En uke gamle åpner de øynene, og like etter begynner de å utforske nærmiljøet. Etter at ungene har blitt en måned gamle, vil gjerne mora flytte ungene daglig, for å unngå andre rovdyr. Omkring 45 dager gamle vil de starte med å spise fast føde, som mora bringer. Omkring seks måneder gamle er de gamle nok til å forlate mora og etablere sitt eget territorium. Hannen vil som regel vandre minst 90 km vekk, mens eventuelle hunner trolig vil etablere seg nærmere (ofte i overlappende territorier med mora).
I vill tilstand er det forventet at karakalen kan leve til den blir omkring 12 år gammel, mens den kan nå 17 år i fangenskap.
Matvaner
Karakalen er en svært smidig og hurtig jeger, som kan gi seg på byttedyr mye større enn den selv. Den bruker bl.a. sin ypperlige hørsel til å lokalisere byttet, for så å snike seg så nær som mulig før den angriper. Det er ikke kjent at den spiser kadaver den ikke selv har drept, men den bringer ofte et bytte med opp i trær, dit den kan komme tilbake og spise av skrotten flere ganger.
Klippegrevlinger utgjør gjerne omkring halvparten av dietten, men den tar også pattedyr som piggsvin, smågnagere, haredyr, mungo, dvergantilope, dik-dik, rød fjellbukk, bushantilope og andre antiloper og kuduer, impalaføll m.m. Også fugler som ørkenrapphøne står på menyen, og som servalen kan den fange fugler i flukt. Den kan også ta bufe, eksempelvis geiter, og større dyr som gaseller. Likeledes spiser den et utvalg av gress og frukt, spesielt druer.
Annet
Karakalen er i henhold til IUCN ikke truet som art, men lokale bestander kan være det. Dette gjelder spesielt den nordligste av underartene, * C. c. michaelis. Arten står dessuten oppført på CITES Appendix I i Asia og Appendix II i Afrika.
Karakaler kan temmes og har lange tradisjoner som jaktkatter, blant annet i Iran og India. I mange land (blant annet i USA) er den populær som kjæledyr, fordi den lett tilpasser seg et liv sammen med mennesker. Karakalen lar seg også krysse med tamkatt og kan gi levedyktige hybrider som avkom. I andre land, spesielt visse steder i Sør-Afrika, regnes den som et skadedyr, fordi den tar buskap.
Bokselskap.no
Bokselskap.no er en ebokportal utviklet av Det norske språk- og litteraturselskap (NSL), nettstedet ble lansert høsten 2010. Bokselskap.no tilbyr lesetekster på nett og nedlastbare e-bøker i fire formater (epub, mobi, html og pdf). Foruten tekstene består nettstedet av verkspresentasjoner, forfatterbiografier, tidslinje og periodeomtaler.
Bokselskap.no samarbeider med Nasjonalbiblioteket, Universitetet i Oslo, Oslomet – storbyuniversitetet, Bergen Offentlige Bibliotek, Henrik Ibsens skrifter og Ludvig Holbergs Skrifter og har mottatt støtte fra Norsk kulturråd (2010-12 og 2013-15), Stiftelsen Fritt Ord (2010) og Anders Jahres Humanitære Stiftelse (2010).
Everwood
Everwood er en amerikansk dramaserie som gikk på Hallmark fra 2002 til 2006. Serien kretset omkring legen Andrew Brown, spilt av Treat Williams, og hans familie og pasienter i den fiktive småbyen Everwood i Colorado.
Everwood er en sjarmerende liten landsby i Colorado, omgitt av de snødekte Rocky Mountains. Det skjer ikke mye i den fredelige og idylliske landsbyen, men det er bare til familien Brown flytter til byen. Familien Brown kommer fra New York, og flytter til Everwood for å komme over sorgen etter morens tragiske død. Far Andrew er lege og bestemmer seg for å tilby sine tjenester gratis til innbyggerne. Det blir ikke like idyllisk som han hadde tenkt seg, når ungene gjør opprør og lokalbefolkningen motarbeider ham.
Everwood er spilt inn i Ogden og South Salt Lake, Utah, USA.
Angelo Mai
Angelo Mai, S.J.  (født 7. mars 1782 i Schilpario ved Bergamo, død 9. september 1854 i Castelgandolfo i Kirkestaten) var en av den katolske kirkes kardinaler, og var tilknyttet Den romerske kurie. Han var medlem av jesuittordenen. Han var blant annet prefekt for Indekskongregasjonen 1843–1848, og for Kongregasjonen for det tridentinske konsil 1851–1853.
Han ble ansett som en av samtidens lærdeste, og fortsatte sin filologiske og paleografiske forskning frem til sin død.
Everwood
Sesong 1
Serien begynner med ankomsten av Dr. Andrew Brown (spilt av Treat Williams) en enkemann som forlater sin vellykkede jobb som nevrokirurg på Manhattan for å flytte til en liten by i Colorado. Han tar med seg sin 9 år gamle datter Delia, og den 15 år gamle sønnen Ephram (spilt av Gregory Smith) med ham. Han velger byen Everwood fordi hans avdøde kone tidligere hadde fortalt ham om hennes følelsesmessige tilknytning til byen. Mange av historie-linjene dreier seg om å bosette seg i en ny by, håndtere dødsfallet til moren og kona i familien, og det voksende forholdet mellom Andrew og sønnen hans - etter at de ikke hadde særlig mye tid sammen i New York, på grunn av Andrews krevende jobb. Andrew havner snart i konflikt med Dr. Harold Abbott (spilt av Tom Amandes) på grunn av forskjellige meninger. Ephram sliter kontinuerlig med sin nye tilværelse i en liten by, hans trening for å bli klassisk pianist, samt hans forelskelse i Amy (spilt av Emily VanCamp) Harolds datter.
Angelo Mai
Han ble kreert in pectore til kardinal i mai 1837 av pave Gregor XVI, utnevnelsen publisert i februar 1838.
Everwood
Sesong 1
Den første sesongen involverer Colin Hart (spilt av Mike Erwin) Amys kjæreste og eldre bror Brights (spilt av Chris Pratt) beste venn. Amy ser ankomsten til Andrew som en ny mulighet: Colin har vært i koma siden 4. juli forrige sommer, etter at Bright og han havnet i en bil-ulykke. Amy blir venn med Ephram i et forsøk på å overbevise Andrew om å bruke ferdighetene sine som nevrokirurg for å redde Colin. Andy sier seg motvillig enig. Bright innrømmer etter hvert overfor faren sin at han – i motsetning til hva han hadde påstått hele sommeren – faktisk husker ulykken: Det var han som hadde kjørt lastebilen til Colins far, og de to guttene kjørte i beruset tilsand. Colin våkner, etter at Andrew lykkes med operasjonen.
Angelo Mai
Han deltok ved konklavet 1846 som valgte pave Pius IX.
Everwood
Sesong 1
I mellomtiden kommer Ephrams besteforeldre på besøk til deres nye hjem om høsten, og Ephram bestemmer seg for at han ønsker å flytte tilbake til New York City for å bo hos besteforeldre sine. Ephrams bestefar - også en kirurg - anklager Andrew for å la Ephram reise sin vei. Delia og bestemoren hennes blir venn med Edna Harper (spilt av Debra Mooney) en pensjonert sykepleier, og Harolds fremmedgjorte mor. De bestemmer seg for å arranere en bursdag for henne som en overraskelse hjemme hos Brown-familien. Men inder festen, foran alle gjestene, krangler Ephram og Andrew høylytt om hans flytting til New York City. Andrew og hans svigerfar begynner også å krangle om situasjonen, men blir avbrutt når Bright kollapser. Han må fjerne blindtarmen, men all snøen forhindrer reise til nærmeste sykehus - så de må foreta en akutt-operasjon på Andrews kontor.
Angelo Mai
Hans verker er samlet i hovedsakelig fire samleverk:
Posle tebja
Posle tebja (originaltittel: После тебя) er en russisk film fra 2017, regissert av Anna Matison.
Everwood
Sesong 1
Andy ser hvor bekymret og kjærlig Harold er overfor sønnen sin, og bestemmer seg for å prøve å forbedre sitt eget forhold med Ephram - og som et resultat bestemmer Ephram seg for å bli i den lille byen. Andrew møter også den nye naboen sin Nina Feeney (spilt av Stephanie Niznik) som er vennlig, men frittalende og ærlig. Nina forklarer til slutt at hun fungerer som surrogat-mor for en annen kvinne som ikke var i stand til å bli gravid. En skandale bryter løs i den lille byen etter at Nina føder babyen, men det avsløres at moren er godt over femti år gammel. Samtidig forsøker Colin å begynne på skolen igjen, men han har mistet det meste av hukommelsen - inkludert minnene sine om Amy. Snart begynner Colin å oppføre seg oldsomt og opptre følelsesmessig vanskelig. Ephram forsøker å fortelle vennene sine at Colin ikke oppfører seg normalt, men Amy tror han bare er misunnelig på forholdet hennes til Colin. Men senere kollapser Colin, på grunn av komplikasjoner etter den første operasjonen. Colins foreldre ber Andrew om å operere på nytt, men så opplever han ytterligere komplikasjoner under operasjonen.
Posle tebja
Handling
Den berømte ballett-danseren Aleksej Temnikov (spilt av Sergej Bezrukov) har viet hele livet til scenen, og har opptrådt på forskjellige scener over hele verden. Pressen omtalte ham som et «danse-geni» og sammenlignet ham med Mikhail Barysjnikov. Men på 1990-tallet fikk Temnikov en alvorlig skade i ryggmargen, og han ikke kunne danse mer. Aleksej vender tilbake til hjembyen i en forstad med en befolkning på cirka 70 000 mennesker. Han åpner sin egen danse-skole, og en apotek-virksomhet.
I løpet av de neste 20 år forandres ikke Aleksejs liv. Han bor fremdeles i hjembyen, hvor han underviser i dans. Han har en kjæreste som heter Marina (spilt av Karina Andolenko) som er gravid. Aleksej oppdager også at han har en tolv år gammel datter ved navn Chiara, som ønsker at Aleksej skal lære henne å danse. Men Aleksej viser ikke noe initiativ i verken ekteskapet, eller det å være en aktiv pappa.
Etter å ha undervist dansere, låser Aleksej seg inne på kontoret sitt - hvor han jevnlig spør seg selv: Hva blir igjen fra meg, etter at jeg er borte? Senere oppdager Aleksej at han snart ikke en gang vil være i stand til å gå, noe som for Aleksej er det samme som døden. Han ønsker derfor å gjøre et comeback, og begynne med ballett igjen.
Everwood
Sesong 2
Men en skandale på Harold og Lindas kontor oppstår når det blir avslørt for befolkningen i Everwood at Linda hadde fått HIV i Afrika. Som et resultat mister Harold sin ansvarsforsikring, og Linda slutter med sin holistiske helse-praksis og forlater byen - noe som også avslutter også romantikken med Andrew. Harold forsøker å åpne en ny butikk, men dette mislykkes. Nina går gjennom en skilsmisse med sin ektemann Carl, og forsøker å få omsorgen for sønnen Sam. En ensom Bright blir mer tolerant overfor Ephram, og de to blir etter hvert gode venner.
Sesong 3
Den tredje sesongen begynner med at Andew mottar et brev fra Madison, som forteller ham at hun har flyttet til Denver. Ephram kommer tilbake fra Juilliard med den skuffende nyheten om at han ikke fikk særlig gode karakterer. Han begynner derfor å intensivere piano-studiene, noe som legger en belastning på forholdet hans til Amy. Det siste året på videregående, blir han venn med en ekstremt sjenert jente, ved navn Hannah (spilt av Sarah Drew) som bor hos Nina. Hannah påstår først at foreldrene hennes er på reise i Hong Kong, men avslører senere at faren hennes lider av Huntingtons sykdom. Hun ble faktisk sendt til Everwood, slik at hun skulle slippe å se på lidelsen hans. Med støtte fra Amy, Ephram, Harold og Bright, bestemmer Hannah seg for å bli testet, og oppdager at hun ikke har arvet Huntington-genet fra faren.
I løpet av den tredje sesongen kommer også en ny, yngre doktor ved navn Jake Hartman, som verken Harold eller Andy liker særlig godt. Andrew behandler en pasient, John Hayes, som sliter med skader forårsaket av hjerneslag. Samtidig blir Andrew tiltrukket av hans kone Amanda, og han får John innlagt ved et banebrytende behandlingsprogram utenfor byen. Johns bedring er mirakuløs, og Amanda vender deretter tilbake til ektemannen sin. Rose blir diagnostisert med en svulst på ryggraden og må gjennomgå cellegift-behandling. Ephram selger pianoet sitt for å kjøpe en billett til London, og reiser deretter på backpacking rundt i Europa. Amy uteksamineres fra videregående skole, og kommer inn på Princeton University. Jake og Nina grunnlegger en restaurant sammen.
Sesong 4
Rose er i bedring etter å ha vært syk, og Jake har flyttet inn sammen med Nina. Bright begynne sitt andre år ved Everwood Community College. En medisin-student, Reid, har fanget Amys øye. På forespørsel fra Delia, som har savnet ham, returnerer Ephram fra Europa. Når Ephram kommer tilbake forteller Andrew at han er velkommen hjem, men han vil ikke betale Ephrams levekostnader noe annet sted. Forholdet mellom far og sønn fortsetter å være anstrengt. Andy ønsker ikke å skade forholdet mellom Ephram og Delia, så han forteller Ephram at han vil betale ham 50 dollar for hver middag de spiser sammen som familie. Planen ser ut til å fungere, og noen ganger samler ikke Ephram inn pengene i det hele tatt.
Ephram oppdager at hans tidligere piano-lærer, Will Cleveland, er død. Men i stedet for en trist og dyster begravelse, blir dette en feiring av livet hans - og Ephram blir introdusert for Cclevelands familie som Clevelands stjerne-elev. Ephram kjøper et nytt piano, og han hjelper Kyle med å forberede seg til en audition ved Juilliard. Ephram begynner å skaffe skaffer seg en musikk-utdannelse. Reid mislykkes på medisin-studiet, og jukser på en prøve i forsøk på å lykkes. Men dette blir oppdaget, og Reid blir utvist. Ephram oppdager Reid en morgen på badegulvet bevisstløs, etter å ha tatt en hel flaske med sovemedisin. Sesongen avsluttes med at Ephram og Amy innleder et mer voksent og modent forhold.
Eikelandstunnelen (Osterøy)
Eikelandstunnelen er en veitunnel på fylkesvei 5425 i Osterøy kommune i Vestland. Tunnelen går gjennom fjellet Fårikken mellom Kvamme og Angskori. Den er 418 meter lang.
Little Britain (andre betydninger)
Little Britain kan vise til:
Prizrenligaen
Prizrenligaen (albansk: Lidhja Shqiptare e Prizrenit) viser til et møte i byen Prizren i Kosovo i 1878 hvor over 300 albanere fra hele Balkan var representert og ble enige om å grunnlegge et forbund som skulle kjempe for bevaring av et enhetlig Albania innenfor Det osmanske riket.
Møte var en respons på San Stefano-traktaten av 1878 mellom Russland og Det osmanske riket som medførte at alle de albanske områdene på Balkan ble delt mellom Serbia, Bulgaria og Montenegro. Etter Berlinkongressen, hvor albanernes krav ble helt ignorert, satte ligaen i gang med militær motstand mot osmanene og krevde nå et helt uavhengig Albania. Ved hjelp av 16,000 soldater klarte ligaen å ta kontroll over store deler av dagens Kosovo, men i 1881 ble ligaen knust og oppløst av osmanene da de mente ligaens arbeid ikke var i overensstemmelse med osmanenes interesser. Noen av grunnleggerne flyktet til București og fortsatte motstanden derfra. Andre ble drept eller fengslet og deportert. I løpet av de tre årene ligaen eksisterte klarte de å gjøre supermaktene oppmerksomme på det albanske folket og deres interesser selv om ligaens krav om et selvstyrt Albania ikke ble tatt til følge under Berlinkongressen som jo hadde som formål å revidere San Stefano-traktaten. Montenegro og Hellas fikk da mindre av de albanskbefolkede territoriene enn de ville ha fått uten ligaens motstand.
Kroatia under EM i svømmesport 2012
Kroatia deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Stefan Raser
Stefan Raser (født 6. august 1986) er en østerriksk skytter som konkurrerer i rifleskyting. Han har ingen større internasjonale meritter, men vant blant annet et verdenscupstevne i 2015.
Mathias Råheim
Mathias Råheim (født 14. september 1951 i Viksdalen) er en norsk politiker for Høyre.
Han har vært medlem av kommunestyret i Gaular kommune i Sogn og Fjordane siden 1979, med unntak av perioden 1991-1995. I kommunestyret har han vært Høyres gruppeleder (1995–2011) og varaordfører (1995–2003). Fra 2011 til 2019 var han ordfører i Gaular.
Råheim har også vært medlem av Sogn og Fjordane fylkesting (1983–2011), hvor han var fylkesvaraordfører fra 1999 til 2003 og Høyres gruppeleder fra 1999. Han var fylkesleder i Sogn og Fjordane Høgre og medlem av partiets sentralstyre fra 1990 til 2000 og vararepresentant til Stortinget fra 1997 til 2005. Foruten sine politiske verv og diverse styreverv (Helseregion Vest (1987–1995), Firda Billag (2000–2010), Sogn og Fjordane Energi AS (1997–), Fjord1 (2001–), Vestlandsrådet (2003–) m.fl.) har Råheim jobb innen trygdeetaten og er bonde.
Pjetër Bogdani
Pjetër Bogdani (født ca. 1630, død i desember 1689), også kjent som Pietro Bogdani på italiensk, var en albansk katolsk prest, teolog og forfatter. Han regnes som den mest originale forfatteren av tidlig albansk litteratur. Bogdani arbeidet også aktivt med motstand mot den osmanske okkupasjonen av Kosovo og andre albanske områder på Balkan.
Før gjennombruddet
Bogdani ble født i 1630 i Guri i Hasit, i nærheten av byen Prizren i Kosovo. Hans onkel Ndre Bogdani (Andre Bogdani) var Biskop av Skopje og forfatter av en latin-albansk ordbok som ikke er funnet. Det sies at Bogdani fikk sin første skolering av fransiskanerne i Ciporvac, Bulgaria og etter det flyttet han til Ancona, Italia hvor han studerte ved Collegio Illirico i Loretto. Fra 1651 til 1654, tjenestegjorde han som prest i Pult og fra 1654 til 1656 studerte han ved College of Propaganda Fide i Roma hvor han ble uteksaminert doktor i filosofi og teologi. I 1656 ble han utnevnt til Biskop av Shkodra, en stilling han hadde i 29 år, og administrator av Antivari (Bar)-bispedømmet. Under de vanskeligste årene av den tyrkisk-østerrikske krigen, skjulte han seg i landsbyene Barbullush og Rrjoll, i nærheten av Shkodra, Albania. En hule i nærheten av Rjoll bærer fortsatt hans navn. I 1677, avløste han sin onkel som Biskop av Skopje og administrator av hele Kongedømmet Serbia. Hans religiøse og patriotiske overbevisninger medførte mye konflikt med de tyrkiske styrkene noe som tvang han til å ta med seg manusene og flykte først til Dubrovnik (Ragusa), og derfra til Venecia og Padua.
Cuneus Prophetarum
I Padova ble Bogdani tatt i mot av kardinal Gregorio Barbarigo som senere hjalp han med å utgi hans mest kjente verk, «Çeta e profetëve» (Profeters gerilja, latinsk: Cuneus Prophetarum ). Boken som var en teologisk avhandling på albansk og italiensk, kom ut i 1685 i Padua. Bogdani var ferdig med den albanske versjonen ti år tidligere men fikk ikke lov til å gi den ut av ”Kongregasjonen for folkenes evangelisering ”som mente at manuskriptet først måtte oversettes slik at de hadde mulighet til å sensurere boken. Cuneus Prophetarum ble publisert i to parallelle kolonner, en på albansk og en på italiensk, og var inndelt i to bind, hvert med fire seksjoner. Boken betraktes som mesterstykket av tidlig albansk litteratur. Filosofi, teologi og vitenskap er de viktigste emnene i boka. Bogdanis evner kommer tydeligst fram i hans prosa. I hans verk støter vi for første gang på det som kan betraktes som et albansk skriftspråk.
Hjemkomsten
Etter å ha utgitt Çeta e profetëve returnerte Bogdani til Kosovo og brukte de kommende årene til å fremme motstand mot Det osmanske riket. Han klarte å stable på beina en styrke som besto av 6 000 albanere og hjalp det østerrikske forsvaret under «Den hellige liga» med å erobre Prishtina. Etter å ha erobret Prishtina prøvde de å erobre Prizren også, men på veien ble de fleste soldatene smittet av pesten. Bogdani selv klarte å returnere til Prishtina, men måtte gi tapt for smitten i desember 1689. Hans nevø, Gjergj, fortalte i 1689 at Bogdanis lik ble skjendet og gitt til hunder av osmanske soldater.
Kilder
Denne biografien er basert på Robert Elsies biografi av Pjetër Bogdani.
Tutrakan
Tutrakan (bulgarsk: Тутракан) er en by nordøst i Bulgaria i Silistra oblast. Byen ligger ved Donaus høyre bredd 443 kilometer fra munningen i Svartehavet. På motsatt side av elven ligger den rumenske byen Olteniţa.
Tutrakan ble grunnlagt av romerne mot slutten av den første halvpart av det første århundret. Byen fikk navnet Transmarisca. Bosettingen var del av den romerske militærgrensen i det første til tredje århundret. Transmarisca nådde sitt høydepunkt i det fjerde århundret da Diokletian gjorde den til en av de sterkeste befestede byer langs Donaulimes.
HD Radio
HD Radio er et digitalt system for radiokringkasting. Systemet brukes i USA, Norge og Sveits.
Informasjon om systemet
HD Radio bruker FM-båndet til digitalradio. Systemet tillater at man kan sende både analogt og digitalt på samme FM frekvens. Det kan sendes inntil to kanaler digitalt i tillegg til det vanlige analoge FM signalet. HD radio er et lisensiert system fra iBiquity Digital Corporation. Som kringkaster kjøper man et ferdig digitalt radiosystem fra selskapet og det er ingen lisenskostnader for systemet.
HD-Radio benyttes på frekvens 98,7 i Oslo og det er Radio Nero som innehar konsesjonen. Foreløpig er det bare testing som pågår, men Norsk Lokalradioforbund anbefaler at systemet blir permanent innført i Norge. Innføring av HD radio på FM-båndet påvirker ikke DAB. DAB bruker andre frekvenser enn HD Radio og systemene kan benyttes samtidig.
Tutrakan
Den antikke byen og festningen ble ødelagt i begynnelsen av det sjuende århundret. Den moderne byen med dagens navn ble påbegynt mot slutten av det sjuende århundret og beholdt sin posisjon som en sentral del av det bulgarske rikets forsvar. Dette ble erobret av det osmanske riket mot slutten av det fjortende århundret.
Russiske styrker frigjorde Tutrakan fra det osmanske styret under den russisk-tyrkiske krig fra 1877 til 1878 og byen ble samtidig del av det bulgarske kongedømmet. Etter den andre Balkankrigen ble den en del av Sør-Dobrudsja og Romania. Dette vedvarte til 1940 da byen igjen ble bulgarsk som ledd i Craiova-traktaten. Under den første verdenskrigen var byen åsted for det viktige slaget ved Tutrakan mellom 2. og 6. september 1916, da de hovedsakelig bulgarske sentralmaktene nedkjempet de rumenske styrkene.
Tom Stenvoll
Tom Stenvoll (født 27. mars 1978 i Andenes) er en norsk fotballtrener og tidligere fotballspiller.
Stenvoll spilte hele sin seniorkarriere for Stabæk Fotball. I aldersbestemte klasser spilte han for Andenes og NTG. Han ble norsk seriemester i fotball med Stabæk i 2008, og fikk samme år NFFs sølvpokal som tapende finalist i cupfinalen i NM. Han la opp etter 2010-sesongen, etter å ha vært 14 år i Stabæk.
Stenvoll var fra november 2014 hovedtrener for Andenes IL. Han har også hatt jobben som trenerutvikler i Hålogaland Fotballkrets.
7. desember 2020 ble det kjent at han tar over som hovedtrener for Lyn Fotball Damer i Toppserien fra 1. januar 2021. Etter 2022-sesongen ga han seg i Lyn.
Han har en familie på tre, Selma (datter) og Astrid (partner).
Salem College
Salem College er et privat, kristent universitet i Winston-Salem i delstaten Nord-Carolina, USA. Det ble opprettet av Brødremenigheten (Moravian Church) i 1772 som en skole for kvinner, og fortsatt er det et rent kvinneuniversitet. Studentene får lavere grads forberedelseskurs ved Salem Academy (fra 1772) som ligger noen hundre meter fra Salem College.
Ved universitetet var det 1 094 studenter og 105 vitenskapelig ansatte i 2006, og samme året var skolepengene US$ 17 950 for studenter ved lærestedet. Studiene gis opp til mastergradsnivå. Om sommeren drives det en sommerskole for spesielt talentfulle high-school-studenter her.
Det undervises i en rekke fag, men bare forberedende og lavere grads studier i jus, medisin og ingeniørfag. Hovedfokus er på liberal arts-fag med språk, samfunnsfag og økonomi som hovedprioritet.
Salem College har samarbeids- og utvekslingsavtale med Wake Forest University som ligger i samme by. her kan studentene ta kurs på tvers av institusjonsgrensene mellom de to universitetene.
Tantsy nasmert
Tantsy nasmert (originaltittel: Танцы насмерть) er en russisk film fra 2017, regissert av Andrej Volgin.
Yang Haoran
Yang Haoran (født 1996) er en kinesisk skytter som konkurrerer i rifleskyting. Han har ingen større internasjonale meritter, men vant blant annet to verdenscupstevner i 2015.
Under Sommer-OL 2020 i Tokyo som ble arrangert i 2021, tok han bronse i 10 meter luftrifle og gull i lagkonkurransen.
Spellemannprisen 1999
Spellemannprisen 1999 var den tjueåttende utgaven av Spellemannprisen og ble delt ut i Oslo Spektrum fredag 25. februar 2000. Lene Marlin ble kveldens store vinner med hele fire prisen for sitt debutalbum Playing My Game og singelen «Sitting Down Here». Ole Ivars ble Årets spellemann og vant dessuten klassen danseorkester for tredje gang mens folkemusikeren Sven Nyhus ble tildelt juryens hederspris.
Det ble for første gang delt ut pris i den nye klassen årets musikkvideo. Prisen ble riktignok også delt ut i 1986, men ble nå innført som fast klasse. Det ble dermed utdelt 19 priser, det høyeste antall priser inntil da. Vinner av årets låt ble avgjort ved publikumsavstemning. Det ble ikke offentliggjort nominerte i klassene Årets spellemann og årets artist. 315 musikkinnspillinger var påmeldt.
Øvrige nominerte
Popsolist:
Popgruppe:
Rock:
Hardrock:
Dance:
Folkemusikk/gammaldans:
Danseorkester:
Jazz:
Klassisk musikk:
Samtidsmusikk:
Viser/viserock:
Åpen klasse:
Barneplate:
Årets musikkvideo:
Årets nykommer:
Årets låt:
Ještěd
Ještěd (tysk: Jeschken) er den høyeste fjelltoppen i fjellkjeden Ještěd-Kozákov nær Liberec i Tsjekkia. Bydelen Dolní Hanychov i Liberec ligger like nedenfor fjellet, som har en høyde på 1 012 meter. På toppen står et TV-tårn, som kan nås med en taubane. I tårnet er det også en restaurant og hotell. Fjellet har også et skisenter.
Ulrik Arneberg
Ulrik Ancher Henriksen Arneberg (født 22. juli 1987) er en norsk tidligere fotballspiller.
Arneberg er fra Oslo og begynte karrièren i Koll. Gikk til Korsvoll i 1997 og videre til  Ready  i 2003. Som junior gikk han til Stabæk hvor han ble tatt opp i A-stallen i 2006. Foran 2007-sesongen gikk han fra Stabæk til Skeid. Han hadde fått tre a-lagskamper for Stabæk, men søkte mer spilletid og da falt valget på spill i Adeccoligaen. Sammen med Skeid rykket han ned til 2. divisjon. Etter en del samtaler valgte han fortsatt spill i 2. divisjon, men nå for Asker. Før 2014-sesongen gikk han til Mjøndalen. I hans første sesong for klubben rykket laget opp i Eliteserien.
Tohaler
Tohaler (Diplura) er vingeløse, nokså langstrakte seksbeinede leddyr på opptil ca. 10 mm, men de fleste er under 6 mm. Tohaler er upigmenterte (fargeløse) og blinde med to haletråder, herav kommer navnet.
Liv og utvikling
Tohaler er ikke virkelige insekter, men danner sammen med spretthaler og proturer gruppen «gjemtkjevinger» (Entognatha). Navnet «gjemtkjevinger» kommer av at munnen er gjemt i et hulrom på undersiden av hodet, når den ikke er i bruk. Tohaler har stikkende og sugende munndeler og lever av andre mindre dyr og organisk materiale. Hodet er forholdsvis stort med to tydelige antenner, enkelte arter har «teleskopiske» antenner de kan trekke inn når de beveger seg nede i jorden.
Tohalene lever i jordbunnen og er kanskje lettest å finne ved å se under litt større steiner i områder med god jord, men de kan også finnes i mer sandige områder. Noen lever under bark på trær eller i kompost.
Paring skjer ikke ved sammenkobling mellom de to kjønnene. Hannen avsetter en «pakke» med spermier (spermatofor) på bakken. Hunnen tar denne opp i kjønnsåpningen.
Tohaler har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (imago), bortsett fra størrelsen. Avkommet må gjennom flere hudskift, før det når det voksne stadiet (imago). Også som kjønnsmodne fortsetter de å skifte huden.
Systematisk inndeling
Det finnes bare 3 arter i Norge, og de tilhører samme familien. I verden er det til nå oppdaget omtrent 1000 arter, man antar at disse utgjør mindre enn halvparten av de som finnes.
Nomenklaturen for tohaler, følger Ottesen (1993), (se kilde for detaljer).
James Avery
James La Rue Avery (født 27. november 1945 i Pughsville, Virginia, død 31. desember 2013 i Los Angeles, California) var en amerikansk skuespiller, mest kjent for sin rolle i TV-serien Fresh Prince i Bel-Air, som Will Smiths onkel, advokat, og senere dommer Philip Banks. Han har også gitt stemmen til «Shredder» i den opprinnelige TV-serien om Teenage Mutant Ninja Turtles, samt «War Machine» i den animerte serien Iron Man. Han fikk også en rolle i den populære komiserien Et syttitallsshow.
Morten Morisbak Skjønsberg
Morten Morisbak Skjønsberg (født 12. februar 1983) er en norsk tidligere fotballspiller som fra 2021 er medieansvarlig for Norges herrelandslag i fotball.
Hans posisjon var midtstopper og han spilte for Bærums Verk, IFK Norrköping og Stabæk gjennom sin karriere. Han debuterte for Stabæk i 2001 og vant Kniksenprisen for beste forsvarsspiller i 2008.
17. november 2017 annonserte han at han ville legge opp som fotballspiller etter sesongen 2017. Hans siste kamp var mot Viking 26. november 2017.
Han har en master i medievitenskap fra Universitetet i Oslo. Han har vært kommunikasjonsrådgiver i Statens arbeidsmiljøinstitutt og fotballekspert i NRK.
Landslaget
Skjønsberg fikk sin første og eneste kamp for landslaget i privatlandskampen mot i 2008.
Zasjtsjitniki
Zasjtsjitniki (originaltittel: Защитники) er en russisk film fra 2017, regissert av Sarik Andreasjan.
Handling
Under den kalde krigen samler en hemmelig organisasjon kjent som «Patriot» en gruppe sovjetiske superhelter, for å forsvare moderlandet mot forskjellige overmenneskelige trusler. Arsenij, med kodenavnet Arsus, kan forandre seg til en enorm, utrolig sterk bjørn. Temirkhan, med kodenavnet Khan, har super-hastighet og bruker et par buede sverd. Lernik, med kodenavnet Ler, har evnen til å kontrollere jord og stein. Ksenija har muligheten til å bli usynlig under vann. Programmet lykkes, men et annet program kalt «Modul-1» mislykkes.
Dette får professor August Kuratov (spilt av Stanislav Sjirin) skaperen av Modul-1, til å flykte til en avsidesliggende villmark, vekk fra sovjetiske myndigheter - hvor han kan fortsette å arbeide med eksperimentene sine. Når militæret blir tilkalt for å arrestere ham, ødelegger Kuratov hele Patriot-laboratoriet. Men han selv overlever, fordi han var dekket med kjemikalier. Han gjenoppbygger den skadde kroppen sin, og gjør seg selv til en cyborg.
Spacewalker
Spacewalker (originaltittel: Время первых) er en russisk film fra 2017, regissert av Dmitrij Kiseljov.
Handling
Historien er lagt til 1960-tallet, under den kalde krigen. Sovjetunionen planlegger å sende en mann ut i verdensrommet. De kan ikke identifisere årsakene til eksplosjonen, eller det plutselig tap av kommunikasjon. Tidligere piloter, Pavel Beljajev og Aleksej Leonov skal bemanne fartøyet. Men under et fallskjermhopp skader Pavel benet, og regnes som uegnet.
Pavel blir snart erstattet av en yngre og uerfaren kosmonaut, Jevgenij Khrunov, til Aleksejs forferdelse. Men Pavel kommer seg gjennom treningen, og får etter hvert en ny mulighet - noe som gleder Aleksej. Voskhod 2 lanseres, men en rekke problemer oppstår og Pavel besvimer av oksygen-forgiftning. I tillegg klarer ikke fartøyet å lande igjen etter planen. Kosmonautene må deretter bruke manuell modus i håp om å lande relativt trygt.
Kosovos beskyttelseskorps
Kosovos beskyttelseskorps, forkortet TMK (forkortelse for Trupat e Mbrojtjes së Kosovës, engelsk: Kosovo Protection Corpses, norsk: Kosovos beskyttelseskorps), er Kosovos sivilforsvar dannet i 1999 som et ledd i demilitariseringen av det som var Kosovos frigjøringshær (UÇK). De fleste som er med i TMK er tidligere UÇK-soldater. Medlemmene er i hovedsak albanere men serbere, bosnjaker og tyrkere er også representert. TMK er delt inn i 6 «beskyttelses soner» og bruker forsvarsanlegg som tidligere tilhørte det Jugoslaviske forsvaret. Albanere ser på TMK som Kosovos fremtidige forsvar. Noen av TMKs oppgaver er:
Agim Çeku var TMKs første kommandant. Çeku trakk seg fra denne stillingen da han ble statsminister i 2006. Sylejman Selimi, også han tidligere UÇK-medlem, tok over og er fortsatt TMKs øverste kommandant.
BAe Jetstream 31
BAe Jetstream 31 opprinnelig Handley Page Jetstream er et mindre to-motors turboprop passasjerfly, med trykkabin, konstruert for å møte kravene i USA til et fly for det regionale marked.
Development
Sammensetningen av flyet ble foretatt i Handley Pages anlegg på Radlett flyplass, men store deler ble satt ut på underentreprise, inklusive vingene som ble bygget av Scottish Aviation på Prestwick, og haleseksjonen som ble bygget hos Northwest Industries i Edmonton, Canada. I prototypen ble det satt inn en Turboméca Astazou XIV motor på 840 hk. og prototypen hadde sin første tur 18. august 1967 benevnt som Jetstream 1. Gjennom testprogrammet viste det seg at motoren var for svak. Valget på ny motor falt på en amerikansk bygget Garrett AiResearch TPE-331, noe som ledet til at US Air Force vurderte flyet som fraktfly og plasserte i 1969 en bestilling på 11 fly med større lastedør og plass til 12 passasjerer eventuelt seks bårer, men bestillingen fra USAF ble kansellert på grunn av forsinket levering.
Den første produksjonsmodellen av Jetstream 1 fløy 6. desember 1968, og i løpet av neste år ble 36 levert. Handley Page hadde gitt opp den opprinnelige motor og Jetstream 2 ble markedsført med en større 965 hk. Astazou XVI. med leveringer fra sent 1969. Forsinkede leveringer og eksperimenteringer med å finne den rette motor hadde drevet utviklingskostnadene i vært, i stedet for de budsjetterte 3 millioner Pund, ble regningen på 13 millioner. Bare tre Jetstream 2 ble bygget ferdig før Handley Page gikk konkurs og produksjonen ble lagt ned i 1970.
Det var tilstrekkelig interesse for prosjektet og nye investorer kom inn, som sammen med Scottish Aviation dannet et nytt selskap, Jetstream Aircraft for å bygge flyet. Ytterligere ti Jetstream 1 ble bygget av Jetstream Aircraft. Scottish Aviation fortsatte byggingen av Jetstream 2, nå benevnt som Jetstream 200. I februar 1972 bestilte Royal Air Force 26 Jetstream 201.''.
British Aerospace Jetstream 31
Etter at Scottish Aviation gikk konkurs og ble innlemmet i British Aerospace (nå BAE Systems) i 1978 vurderte BAe at konstruksjonen var verd ytterligere utvikling og startet arbeide med "Mark 3" Jetstream. Som ved den tidligere 3M versjonen for USAF ble den nye versjonen utstyrt med en nyere Garrett turboprop motor med større ytelse, 1 020 hk. og som hadde lenger gangtid mellom overhalingene enn den opprinnelige Turbomeca.
Resultatet ble Jetstream 31 som fløy første gang 28. mars 1980 og sertifisert av britiske luftfartsmyndigheter 29. juni 1982. Den nye versjonen ble så populær som Handley Page håpet og flere hundre Jetstram 31 ble bygget på 1980-tallet.
I 1985 ble en oppgradert versjon planlagt. Den fløy i 1988 som Jetstream Super 31, også kjent som Jetstream 32. Produksjonen fortsatte frem til 1993 da det var blitt bygget 386 av 31/32.
I desember 2008 var i alt 128 BAe Jetstream 31 og 32 fortsatt i bruk. Viktige operatører var Direktflyg (7), Sun Air of Scandinavia (3), Jet Air (4), Blue Islands (5), Air National of New Zealand (5) og AIS Airlines (2). Om lag 40 andre var i tjeneste hos mindre selskaper.
Tropisk syklon
Tropisk syklon er et stormsystem, et lavtrykk, som får energi fra varme frigitt av fuktig luft som stiger og kondenserer. Navnet understreker at dette er sykloner som oppstår i tropiske strøk, med rotasjon mot klokken på den nordlige halvkulen, og med klokken på den sørlige halvkulen. De skiller seg fra andre lavtrykk, som ekstratropiske sykloner på høyere bredder, ved at det er varmemekanismer som gir energi til å drive dem. Derimot har de en del til felles med polare lavtrykk (begge er former for instabilitetslavtrykk, og på engelsk kalles polare lavtrykk også «arctic hurricanes» ).
Tropiske sykloner er det generelle navnet på alle slike systemer, men de har forskjellige navn etter sin styrke og geografiske posisjon. Orkan og tyfon (eller taifun – fra kinesisk 颱風 tai feng) brukes om dem som gir vind av orkanstyrke, mens tropisk storm eller tropisk lavtrykk betegner «svakere» systemer.
Tropiske sykloner kan produsere ekstremt kraftig vind, tornadoer, svært kraftig regn, store bølger og stormflo. Det kraftige regnet og stormfloen kan skape enorme flommer. Selv om effekten på menneskelige befolkede områder kan være katastrofale, har tropiske sykloner i noen tilfeller også avsluttet lange tørkeperioder, på grunn av den enorme mengden med fukt de transporterer med seg. De kan transportere varme bort fra tropene, og spiller en viktig rolle i den globale atmosfæriske sirkulasjonen som skaper likevekt i troposfæren.
Oppbygging av tropiske sykloner
En tropisk syklon er et stort, roterende system av skyer, vind og tordenvær. Den største energikilden er fordampningsvarme som blir frigitt ved at vanndamp kondenserer i store høyder. Derfor kan man se på en tropisk syklon som en gigantisk vertikal varmekraftmaskin som er mekanisk drevet av fysiske prosesser som jordrotasjon og gravitasjon. Man kan også se på tropiske sykloner som et mesoskala konvektivt system, eller at de genereres fra ett eller flere slike systemer. Kondensasjon fører til høyere vindstyrker, siden en liten del av den frigitte energien blir omformet til mekanisk energi, og kraftigere vind og minkende trykk fører deretter til økt fordampning fra overflaten og mer kondensasjon. Mye av den frigitte energien driver vertikale luftstrømmer som øker høyden på stormskyene og på den måten igjen øker kondensasjonsprosessen. Denne positive tilbakekoblingsprosessen fortsetter så lenge systemet kan trekke mer energi ut fra varmt hav. At fordelingen av luftmassene ikke er i likevekt, vil også gi energi til syklonen. Jordrotasjonen får systemet til å rotere, en effekt kjent som corioliseffekten, og påvirker banen stormen tar.
Faktorene som skal til for å danne tropiske sykloner er bl.a. værforstyrrelse, varme tropiske hav, fukt og relativt lite vind i høyden. Dersom disse forholdene eksisterer og vedvarer, kan det skape den positive tilbakekoblingsprosessen som skal til for å maksimere energiopptaket.
Kondensasjon er den drivende kraften som skiller tropiske sykloner fra en del andre meteorologiske fenomener. Fordi denne er størst i tropisk klimaer, vil tropiske sykloner oppstå i slike områder. Derimot får en ekstratropisk syklon, f.eks. et «vanlig» lavtrykk på våre bredder, mesteparten av sin energi fra den horisontale temperaturgradienten mellom forskjellige luftmasser (jf. front). Skal en tropisk syklon fortsette å drive sin varmekraftmaskin, må den holde seg over varmt vann, som gir syklonen den nødvendige fuktighetsmengden. Fordamping av denne fukten øker på grunn av den kraftige vinden og det reduserte lufttrykket i stormen, og fører til en positiv tilbakekoblingsprosess. Når en tropisk syklon kommer over land, mister den raskt styrken sin. Av og til kan den så igjen komme over varmt hav og få ny kraft.
Når en tropisk syklon passerer over et havområde, kan havoverflatetemperaturen bli lavere, og det kan hindre syklonen i å utvikle seg videre. Tropiske sykloner avkjøler havoverflaten ved å fungere som «varmekraftmaskiner» som overfører varme fra havoverflaten til atmosfæren gjennom fordampning. Avkjølingen kommer også av oppstrømning av kaldt vann fra havdypet. I tillegg kan havoverflaten bli avkjølt av kalde regndråper som blir liggende en stund i overflaten. Skydekket hindrer solinnstråling, som igjen kan føre til kaldere vann i havoverflaten. Kombinasjonen av alle disse effektene kan føre til et kraftig fall i havoverflatetemperaturen i et større område på bare få dager.
En gjennomsnittlig tropisk orkan frigir ca. 6.0 x 10^14 W. Det tilsvarer 10 billioner 60-watts lyspærer, eller 10 000 atombomber a 1 megatonn i løpet av orkanens levetid.
Hovedbevegelsen av skyer i en tropisk syklon er inn mot senteret av syklonen, men i store høyder strømmer skyene også ut fra syklonen. Disse skyene kommer av luft som frigir fukten sin og blir ført oppover i systemet og ut horisontalt når luften kommer opp til tropopausen. Denne horisontale luftstrømmen i høyden skaper høye, tynne cirrusskyer som går ut fra senteret av syklonen i et spiralmønster. De høye cirrusskyene er ofte (som ved lavtrykk på våre bredder) det første tegnet på at en tropisk syklon nærmer seg.
Fysisk struktur
En kraftig tropisk syklon er bygget opp av følgende komponenter:
Konstantynów Łódzki
Konstantynów Łódzki er en by og gmina med 17 569 innbyggere (2004) i Łódź voivodskap i det sentrale Polen. Den ligger i powiaten Pabianice ved elven Ner, og er del av Storbyområdet Łódź. Byen fikk byrettigheter i 1924, og hadde bystatus også i årene 1830–1870.
Tropisk syklon
Hvordan tropiske sykloner oppstår
Forskning på hvordan tropiske sykloner oppstår pågår for fullt, og denne prosess er ikke fullt forstått. Seks generelle faktorer er gjerne nødvendig ved dannelse av en tropisk syklon, selv om de av og til kan oppstå uten at alle disse vilkårene er oppfylt: